Document ID: 31985R3402

KOMISSION ASETUS (ETY) N:o 3402/85,
annettu 2 päivänä joulukuuta 1985,
asetuksen (ETY) N:o 1208/81 soveltamista koskevista yksityiskohtaisista säännöistä täysikasvuisten nautojen markkinahintojen toteamiseksi yhteisön täysikasvuisten nautaeläinten ruhojen luokitteluasteikon perusteella annetun asetuksen (ETY) N:o 563/82 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna Kreikan liittymisasiakirjalla,
ottaa huomioon yhteisön täysikasvuisten nautojen ruhojen luokitteluasteikosta 28 päivänä huhtikuuta 1981 annetun neuvoston asetuksen (ETY) N:o 1208/81(2) ja erityisesti sen 2 artiklan 2 kohdan viimeisen alakohdan, 3 artiklan 1 kohdan ja 4 artiklan 3 kohdan toisen alakohdan,
sekä katsoo, että
komission asetuksessa (ETY) N:o 563/82(3), sellaisena kuin se on muutettuna asetuksella (ETY) N:o 1935/83(4), vahvistetaan soveltamista koskevat yksityiskohtaiset säännöt täysikasvuisten nautojen markkinahintojen toteamiseksi yhteisön täysikasvuisten nautojen ruhojen luokitteluasteikon perusteella; jotta yhteisössä olisi vertailukelpoiset hinnat, kyseisessä asetuksessa määritetään muun muassa joitakin tarvittavia korjauksia siirtymiseksi tietyissä jäsenvaltioissa käytetyistä tarjontamuodoista yhteisön viitetarjontamuotoon,
saadut kokemukset ovat osoittaneet, että hintojen paremman vertailtavuuden saavuttamiseksi riittää, että arvonlisävero vähennetään teurastamon sisäänostohinnasta, joka eläimestä sen toimittajalle maksetaan; tämän vuoksi olisi muutettava asetusta (ETY) N:o 563/82 sen mukaisesti,
samasta syystä asetuksen (ETY) N:o 1208/81 2 artiklan 2 kohdan kolmannessa alakohdassa säädettyjä korjauksia koskeva luettelo olisi mukautettava, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 563/82 seuraavasti.
1) Korvataan 1 artiklan 1 kohta seuraavasti:
"1 Yhteisön täysikasvuisten nautojen ruhojen luokitteluasteikon perusteella todettava, asetuksen (ETY) N:o 1208/81 6 artiklan kolmannessa ja neljännessä kohdassa tarkoitettu markkinahinta on teurastamon sisäänostohinta, vähennettynä arvonlisäverolla, joka eläimestä sen toimittajalle maksetaan. Hinta ilmaistaan 100 teuraspainokilogrammalta mainitun asetuksen 2 artiklan 2 kohdassa tarkoitetun viitetarjontamuodon mukaisesti, teurastamolla koukussa punnittuna ja luokiteltuna."
2) Korvataan liite seuraavasti:
"LIITE
TAULUKON PAIKKA
"
2 artikla
Tämä asetus tulee voimaan 1 päivänä tammikuuta 1986.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä joulukuuta 1985.

Labels: 2
17
7
3
6